Lene Espersen trak sig torsdag aften som formand for de Konservative. I stedet vælges Lars Barfoed efter al sandsynlighed som ny politisk leder af partiet. Hendes karriere som politiker er derimod ikke slut. I et interview med P4 Nordjylland fredag morgen, melder Lene Espersen klart ud, at hun også ved det kommende folketingsvalg vil være at finde på stemmesedlen. Det er endnu uvist hvornår der skal være folketingsvalg, men det bliver senest til november i år.
Lene Espersen er færdig som politisk leder af de Konservative, men hun fortsætter i politik.